Държавен вестник, бр. 76, 2024 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  76
Член 7
1. Препоръчва се националното законода­
телство да предвижда, че за да бъдат по-ви­
дими и четливи през нощта, пътните знаци, 
по-специално предупредителните знаци за 
опасност и пътните знаци с предписания 
за участниците в движението, различни от 
тези, които регулират престоя и паркирането 
по осветени улици в населените места, да 
бъдат осветени или оборудвани със светло­
отразителен материал или светлоотразителни 
устройства, при условие че това не води до 
заслепяване на участниците в движението. 
2. Нищо в настоящата Конвенция не заб­
ранява използването на пътни знаци, които 
са видими само когато информацията, която 
предават, е от значение за предаване на инфор­
мация, предупреждения или правила, които се 
прилагат само в определени часове или дни.
Член 8
1. За да се улесни международното разби­
ране на пътните знаци, системата от знаци и 
сигнали, предписана в настоящата Конвенция, 
то се основава на използването на форми 
и цветове, характерни за всеки клас знаци, 
и когато е възможно, на използването на 
графични символи вместо надписи. Когато 
Договарящите страни считат за необходимо 
да променят предписаните символи, направе­
ните промени не трябва да променят техните 
основни характеристики.
2. Договарящите страни, които желаят да 
приемат в съответствие с член 3, параграф 1, 
буква (а), точка (ii) от настоящата Конвенция 
пътен знак или символ, който не е предвиден 
в настоящата Конвенция, полагат усилия за 
постигане на регионално споразумение за 
този нов знак или символ.
3. Нищо в настоящата Конвенция не заб­
ранява добавянето на надпис в правоъгълен 
панел под пътния знак или в правоъгълен 
панел, съдържащ пътния знак, с цел улеснява­
не на тълкуването им; такъв надпис може да 
бъде поставен и върху самия пътен знак, ако 
това не затруднява разбирането на знака от 
водачите, които не могат да разберат надписа.
4. Когато компетентните органи сметнат 
за целесъобразно да направят значението 
на даден пътен знак или символ по-ясно 
или в случай на пътни знаци с предписания 
за участниците в движението да ограничат 
прилагането им до определени категории 
участници в движението или до определени 
периоди и когато не е възможно да се предаде 
необходимата информация чрез допълнителен 
символ или чрез цифри, както е предвидено 
в приложения­та към настоящата Конвенция, 
под пътния знак се поставя надпис в право­
ъгълна табела, като тези надписи могат да 
бъдат заменени или допълнени с един или 
повече символи, поставени на същата табела.
5. Надписите, посочени в параграфи 3 и 4 
от настоящия член, са на националния език 
или на един или повече от националните ези­
ци, а също така, ако съответната Договаряща 
страна счита за целесъобразно, и на други 
езици, по-специално на официалните езици 
на Организацията на обединените нации.
ПРЕДУПРЕДИТЕЛНИ ПЪТНИ ЗНАЦИ
ЗА ОПАСНОСТ
Член 9
1. В раздел А от Приложение 1 към насто­
ящата Конвенция са посочени образците на 
предупредителните пътни знаци за опасност; в 
раздел Б са посочени символите, които трябва 
да се поставят върху тези знаци и предупрежде­
ния, и са дадени някои инструкции за тяхното 
използване. Въпреки това предупредителните 
пътни знаци за опасност и символите, пре­
дупреждаващи за кръстовище, са описани в 
Приложение 2 към настоящата Конвенция, 
а предупредителните символи за опасност, 
предупреждаващи за железопътен прелез, са 
описани в Приложение 3. В съответствие с 
член 46, параграф 2 от настоящата Конвенция 
всяка държава уведомява генералния секре­
тар дали е избрала Аа или Аb като модел за 
предупредителни пътни знаци за опасност.
2. Броят на предупредителните пътни 
знаци за опасност не трябва да се увелича­
ва излишно, но тези знаци трябва да бъдат 
разположени така, че да предупреждават за 
възможни опасности на пътя, които водачът, 
движещ се с необходимото внимание, трудно 
може да забележи навреме.
3. Предупредителните пътни знаци за 
опасност се поставят на такова разстояние от 
мястото на опасност, че да са най-ефективни 
както през деня, така и през нощта, като се 
вземат предвид условията на пътя и движе­
нието, включително нормалната скорост на 
превозните средства и разстоянието, на което 
знакът се вижда.
4. Разстоянието между пътния знак и 
началото на опасния участък от пътя може 
да бъде показано на допълнителна табела, 
съответстваща на модел 1 от Приложение 7 
към настоящата Конвенция и поставена в 
съответствие с разпоредбите на това прило­
жение; тази информация трябва да бъде пре­
доставена, когато разстоянието между пътния 
знак и началото на опасния участък от пътя 
не може да бъде преценено от водачите и не 
е такова, каквото те обичайно очакват.
5. Предупредителните пътни знаци за опас­
ност могат да се повтарят, особено по авто­
магистралите и пътищата, които се третират 
като автомагистрали. Когато те се повтарят, 
разстоянието между пътния знак и началото 
на опасния участък от пътя се показва в съ­
ответствие с разпоредбите на параграф 4 от 
настоящия член.